  Виталий Пронин 1970-тӥ аръёсы лэсьтэм лобон-пуксён полосаос вужмемын ни, соос рос-прос тупатъямез возьмало. Та бордын ик нырысь ужаны кенешемын.Удмуртилэн Тӧроез Александр Бречалов вераз «Ижавиа» компаниез кыклы люкон сярысь. Таӵе ивор чузъяськиз Россиысь Правительстволэн Тӧроезлэн воштӥсеныз Аркадий Дворковичен но Россиысь транспортъя министрен Максим Соколовен пумиськон дыръя. Озьыен кылдозы пассажиръёсты нуллӥсь но аэропортэз возён понна кыл кутӥсь 2 нимаз предприятиос. Тазьы ужало тросаз Россиысь улосъёсын, пусйиз Тӧро. Та ужпумез быдэстон понна трос лэсьтӥз «Ижавиа» предприятилэн кивалтӥсез Александр Городилов.Кылем арын авиакомпания унолы тросгес пассажиръёсты бордаз кыскыны быгатӥз: 2017-тӥ арын самолётэн 397 225 адями лобаз, нош 2016-тӥ арын таӵеосыз 282 029 адями вал. Озьы «Ижавиа» предприятие тунсыко луиз инвесторъёслы но концессионеръёслы. 2 нимаз предприятиос кылдытыса,  тросгес уксё кыскыны быгатом кыказ ик предприятиосы, пусйизы кивалтӥсьёс.Нош аэропорт зол воштӥськонъёслы кулэяське. 1970-тӥ аръёсы лэсьтэм лобон-пуксён полосаос вужмемын ни, соос рос-прос тупатъямез возьмало. Та бордын ик нырысь ужаны кенешемын.Ангелина Снигирёва Александр Горбунов   